Η Πέτρινη Πύλη στον ποταμό Ισέτ (περιφέρεια Σβερντλόφσκ)
Το **Ουραλικό Ομοσπονδιακό Διαμέρισμα** (ρωσικά: Ура́льский федера́льный о́круг‎, Ουράλσκι φιεντεράλνι όκρουγκ) είναι ένα από τα οκτώ ομοσπονδιακά διαμερίσματα της Ρωσίας. Ο πληθυσμός του ήταν 12.080.523 κάτοικοι (το 79.9% των κατοίκων ζούσε σε αστικές περιοχές), σύμφωνα με την Απογραφή του 2010.

Το ομοσπονδιακό διαμέρισμα συστάθηκε στις 13 Μαΐου 2000, με διάταγμα του Προέδρου της Ρωσίας. Βρίσκεται στα σύνορα της Ευρωπαϊκής και της Ασιατικής Ρωσίας. Το διοικητικό κέντρο της περιοχής είναι η πόλη του Γεκατέρινμπουργκ.

Το διαμέρισμα συνεισφέρει το 18% του ακαθάριστου περιφερειακού προϊόντος της Ρωσίας αν και ο πληθυσμός του διαμερίσματος καταλαμβάνει μόνο το 8.5% του ρωσικού πληθυσμού.

Γενικές πληροφορίες και στατιστικά στοιχεία
-------------------------------------------

Η περιοχή καλύπτει μια έκταση 1.818.500 τετραγωνικών χιλιομέτρων, περίπου το 10% της έκτασης της Ρωσίας. Σύμφωνα με την απογραφή του 2010, το διαμέρισμα είχε πληθυσμό 12.080.526 κατοίκων, από τους οποίους το 82.74% ήταν Ρώσοι (10.237.992 άτομα), το 5.14% ήταν Τάταροι (636.454), το 2.87% ήταν Ουκρανοί (355.087) και το 2.15% ήταν Μπασκίρ (265.586). Το υπόλοιπο των κατοίκων ανήκει σε διάφορες εθνότητες της πρώην Σοβιετικής Ένωσης. Το 79.9% του πληθυσμού του διαμερίσματος ζούσε σε αστικές περιοχές.

Το 2006, το διαμέρισμα παρήγαγε το 90% του ρωσικού φυσικού αερίου, το 68% του ρωσικού πετρελαίου και το 42% των ρωσικών μεταλλικών προϊόντων. Η βιομηχανική παραγωγή ανά κάτοικο στο διαμέρισμα είναι περίπου 2.5 φορές υψηλότερη από τη μέση τιμή σε όλη τη Ρωσία. Το διαμέρισμα παρέχει περίπου το 42% των ρωσικών φορολογικών εισοδημάτων, κυρίως από τη βιομηχανία. Οι μεγάλες βιομηχανίες της περιοχής είναι η εξόρυξη και παραγωγή καυσίμων (53%), η μεταλλουργία (24%) και η επεξεργασία και μηχανική μετάλλων (8.8%). Οι τελευταίες δύο βιομηχανίες είναι πολύ ανεπτυγμένες στις περιφέρειες Τσελιάμπινσκ και Σβερντλόφσκ, οι οποίες ευθύνονται για το 83% των ρωσικών μεταλλουργικών προϊόντων και το 73% της επεξεργασίας και μηχανικής μετάλλων στη Ρωσία. Λαμβάνοντας υπόψη ότι τα καύσιμα και η εξόρυξη ορυκτών παρέχει ένα σχεδόν σταθερό αποτέλεσμα μεταξύ του 1990 και του 2006, η βιομηχανία της επεξεργασίας και μηχανικής μετάλλων μειώνεται στο διαμέρισμα, παρά το γεγονός ότι απασχολούν έως και το 30% των εργαζόμενων στη βιομηχανία του διαμερίσματος. Τα τοπικά εργοστάσια επεξεργασίας μπορούν να παράξουν μόνο το 20% των απαιτούμενων ποσοτήτων χαλκού, το 28% των απαραίτητων ποσοτήτων χρωμίου, το 35% των απαραιτήτων ποσοτήτων σιδήρου και το 17% των απαραιτήτων ποσοτήτων άνθρακα, ενώ πολλές από αυτές τις πηγές έχουν σχεδόν εξαντληθεί. Εν τω μεταξύ, η μέση απόσταση εισαγωγής των πόρων στα Ουράλια είναι περίπου 2.500 χιλιόμετρα.

Το διαμέρισμα κυβερνάται από το Προεδρικό Απεσταλμένο, ενώ επιμέρους απεσταλμένοι έχουν ανατεθεί από τον Πρόεδρο της Ρωσίας για όλες τις περιφέρειες του διαμερίσματος. Ο Πιότρ Λατίσεφ ήταν ο απεσταλμένος του Ουραλικού Ομοσπονδιακού Διαμερίσματος, μέχρι το θάνατό του στις 2 Δεκεμβρίου 2008. Ο Νικολάι Βινιτσένκο τον διαδέχθηκε στις 8 Δεκεμβρίου 2008. Στις 6 Σεπτεμβρίου 2011 ο Βινιτσένκο διορίστηκε απεσταλμένος του Βορειοδυτικού Ομοσπονδιακού Διαμερίσματος, ενώ στο Ουραλικό Ομοσπονδιακό Διαμέρισμα τον διαδέχθηκε ο Γιεβγκένι Κουιβάσεφ. Στις 18 Μαΐου 2012, ο Βλαντιμίρ Πούτιν προσέφερε τη θέση στον Ίγκορ Χολμάνσκιχ, ένα μηχανικό χωρίς κάποια προηγούμενη πολιτική εμπειρία, προσφορά την οποία δέχθηκε. Στις 26 Ιουνίου 2018, ο Χολμάνσκιχ αντικαταστάθηκε από τον Νικολάι Τσουκάνοφ.

### Ομοσπονδιακά υποκείμενα

Το διαμέρισμα αποτελείται από τις οικονομικών περιοχών και έξι ομοσπονδιακά υποκείμενα:

| Ουραλίων Ομοσπονδιακή Περιφέρεια |
| --- |
| # | Σημαία | Ομοσπονδιακά υποκείμενα | Διοικητικόκέντρο | Πληθυσμός |
| 1 |  | Περιφέρεια Κουργκάν | Κουργκάν | 910.807 |
| 2 |  | Περιφέρεια Σβερντλόφσκ | **Αικατερινούπολη** | 4.297.747 |
| 3 |  | Περιφέρεια Τιουμέν | Τιουμέν | 3.395.755 |
| 4 |  | Αυτόνομος θύλακας Χαντιμανσίας (Γιουγκρά) | Χάντι-Μανσίσκ | 1.532.243 |
| 5 |  | Περιφέρεια Τσελιάμπινσκ | Τσελιάμπινσκ | 3.476.217 |
| 6 |  | Αυτόνομος θύλακας Γιαμαλίας;-Νενετσίας | Σάλεχαρντ | 522.904 |

Προεδρικοί πληρεξούσιοι απεσταλμένοι του Ομοσπονδιακού Διαμερίσματος Ουραλίων
-----------------------------------------------------------------------------

1. Πιότρ Λατίσεφ (18 Μαΐου 2000 – 2 Δεκεμβρίου 2008)
2. Νικολάι Βινιτσένκο (8 Δεκεμβρίου 2008 – 6 Σεπτεμβρίου 2011)
3. Γιεβγκένι Κουιβάσεφ (6 Σεπτεμβρίου 2011 – 14 Μαΐου 2012)
4. Ίγκορ Χολμάνσκιχ (18 Μαΐου 2012 – 26 Ιουνίου 2018)
5. Νικολάι Τσουκάνοφ (26 Ιουνίου 2018 – σήμερα)

Παραπομπές
----------

1. 1 2  Russian Federal State Statistics Service (2011). «Всероссийская перепись населения 2010 года. Том 1» [2010 All-Russian Population Census, vol. 1]. *Всероссийская перепись населения 2010 года (2010 All-Russia Population Census)* (στα Ρωσικά). Federal State Statistics Service. Ανακτήθηκε στις 29 Ιουνίου 2012.
2. ↑  «Указ Президента РФ от 13 мая 2000 г. N 849 "О полномочном представителе Президента Российской Федерации в федеральном округе" (Decree #849 by the President of Russia of May 13, 2000)» (στα Ρωσικά).
3. ↑  «5 Ural Federal District: The Backbone of the Nation's Economy». *Russia’s Regions: Goals, Challenges, Achievements* (PDF). National Human Development Report. UNDP. Ιουλίου 2006. σελ. 68. Αρχειοθετήθηκε από το πρωτότυπο (PDF) στις 18 Μαρτίου 2016. Ανακτήθηκε στις 30 Σεπτεμβρίου 2016.
4. ↑  Екатеринбург, 02 Декабря 2006 (στα Ρωσικά). Official site of the Ural Federal District. Αρχειοθετήθηκε από το πρωτότυπο στις 12 Αυγούστου 2007.
5. ↑  «Vinnichenko for Urals Federal District» (στα Ρωσικά). interfax.ru.
6. ↑  О назначении полпредов Президента в ряде федеральных округов (στα Ρωσικά). Администрация Президента РФ. Ανακτήθηκε στις 20 Μαΐου 2012.
7. ↑  «Предложение президента для Игоря Холманских стало неожиданностью». *Vesti.ru* (Russian). May 18, 2012.. Ανακτήθηκε στις May 20, 2012.
8. ↑  «Игорь Холманских уволен с поста полпреда президента в Уральском федеральном округе» (στα Ρωσικά). Meduza. 26 Ιουνίου 2018. Ανακτήθηκε στις 27 Ιουνίου 2018.
9. ↑  «Указ Президента Российской Федерации от 18.05.2000 г. № 893» (στα Ρωσικά). Kremlin.ru. 18 Μαΐου 2000. Ανακτήθηκε στις 16 Νοεμβρίου 2019.
10. ↑  «Указ Президента Российской Федерации от 08.12.2008 г. № 1749» (στα Ρωσικά). Kremlin.ru. 8 Δεκεμβρίου 2008. Ανακτήθηκε στις 16 Νοεμβρίου 2019.
11. ↑  «Указ Президента Российской Федерации от 06.09.2011 г. № 1162» (στα Ρωσικά). Kremlin.ru. 6 Σεπτεμβρίου 2011. Ανακτήθηκε στις 16 Νοεμβρίου 2019.
12. ↑  «Указ Президента Российской Федерации от 06.09.2011 г. № 1164» (στα Ρωσικά). Kremlin.ru. 6 Σεπτεμβρίου 2011. Ανακτήθηκε στις 16 Νοεμβρίου 2019.
13. ↑  «Указ Президента Российской Федерации от 14.05.2012 г. № 619» (στα Ρωσικά). Kremlin.ru. 14 Μαΐου 2012. Ανακτήθηκε στις 16 Νοεμβρίου 2019.
14. ↑  «Указ Президента Российской Федерации от 18.05.2012 г. № 626» (στα Ρωσικά). Kremlin.ru. 18 Μαΐου 2012. Ανακτήθηκε στις 16 Νοεμβρίου 2019.
15. ↑  «Указ Президента Российской Федерации от 26.06.2018 г. № 366» (στα Ρωσικά). Kremlin.ru. 26 Ιουνίου 2018. Ανακτήθηκε στις 16 Νοεμβρίου 2019.
16. ↑  «Указ Президента Российской Федерации от 26.06.2018 г. № 371» (στα Ρωσικά). Kremlin.ru. 26 Ιουνίου 2018. Ανακτήθηκε στις 16 Νοεμβρίου 2019.